طول عمرنا بنضف غلط ايوة طول عمرنا بنضف غلط الحقيقة ان دي الصدمة اللي انا اتصدمتها قريب لما قعدت كده افكر في كم الانزمة والجداول اللي بنتبعها كربات منزل او حتى لو مش ماشيين بجدول قد ايه بنضيع من الوقت والجهد الكبير اسناء التنضيف وعمرنا ما بنوصل لحالة من الرضا دايما حاسين ان في حاجة ناقصة ان في حاجة غلط انا كل الجهد اللي ببزله ده وارجع ابدأ من الاول تاني ولا كاني عملت حاجة ده سؤال كلنا بنسأله وعلشان كده النهاردة هقول لك الطريقة الصحيحة للتنضيف لو عجبكم فيديو النهاردة ما تنسوش تعملوا لايك وكمان تشتركوا في القناة لو اول مرة تشوفوها وتشاركوا الفيديو ده مع اصحابكم اللي هم كمان بيعانوا من التنضيف ومش عارفين يحطوا سيستم واضح لطريقة التنضيف فيلا نبدأ مع بعض نشوف ايه هو فيديو النهارده زي ما قلت في الاول دايما كسيدات بنكون محتارين مهما بزلنا من جهد ووقت ما بنحسش اننا راضيين ابدا عن التنضيف بتاعنا وبنرجع تاني نبدأ من الاول فتعالوا النهاردة نقول على ازاي يكون عندنا سيستم واضح وما نبقاش ماشيين بعشوائية وكل تكون محسوبة بجد النظام اللي هتكلم عنه النهاردة اسمه التنضيف الهرمي ببساطة كده تخيلوا معي ان البيت ده او التنضيف عبارة عن طبقات طبقات على شكل هرم الطبقات دي لازم نمشي فيها بطريقة معينة عشان نوصل قمة الهرم او بمعنى اصح لقمة النزام والترتيب النزام ده محتاج منك مسابرة محتاج منك تركيز وتطبيق علشان ينجح معك انا علي اني هقول لك على خطواته كلها كاملة وعليك انت انك تبدأي تاخدي بالخطوات والاسباب عشان توصلي النتايج فيلا نشوف مع بعض الهرم ده بيقول ايه? اولا كده وببساطة تنضيفنا للبيت مش كله حاجة واحدة ما فيش حاجة اسمها دخلة انضف اوضة النوم او داخلة انضف مسلا غرفة المعيشة في حاجة اسمها داخلة اعمل طبقة او خطوة من خطوات الهرم يعني ايه برضو? يعني التنضيف ببساطة عبارة عن طبقات مش كل التنضيف واحد يعني في حاجة اسمها الترتيب وفي حاجة اسمها تنضيف سطحي في حاجة اسمها تنضيف عميق في حاجة اسمها تخلص من الكراكيب في حاجة اسمها عادات نزافة او جداول كل دي عبارة عن طبقات موجودة داخل هرم التنضيف فتعالوا نشوف الهرم ده بيمشي ازاي بالزبط الهرم ده عبارة عن سيستم او نزام له خطوات سابتة بتمشي عليها كربة منزل عشان توصلي للنزام والترتيب الكامل للبيت اولا الهرم ده هو عبارة عن خمس طبقات الطبقة الاولى والتانية اسمهم التنضيف السطحي اما الطبقة التالتة والرابعة اسمهم التنضيف العميق وفي قمة الهرم موجود الانزمة تعالوا بقى نشرح الموضوع اولا الطبقتين الاولانيين وهم التنضيف السطحي دلوقتي انا داخلة بيتي بكل بساطة والبيت مكركب خالص ومش نضيف ومليان تراب ومليان كراكيب في كل حتة ازاي ابدأ امشي على سيستم الهرم? اولا همسك اول طبقة من طبقات الهرم وهي اسمها طبقة الترتيب السطحي اولا الطبقة دي بتحتاج مني بس ان يكون معي باسكت بابدأ ابص فقط على الاشياء السطحية الموجودة في الغرفة هابدأ اشوف الكراكيب دي نوعها ايه يعني مسلا لو ملابس ممكن اعلقها ممكن احطها في الغسيل لو مسلا كتب ممكن احطها في المكتبة هشوف هل الحاجة دي بتنتمي للغرفة دي ولا لمكان برة? لو هي من اجزاء الغرفة هبدأ ارجعها مكانها بكل بساطة طيب لو هي مش من الغرفة? يبقى هحطها في الباسكت بتاعتي وابدأ ادخل الغرفة اللي بعدها هنمشي هنا في الترتيب السطحي بالطريقة الكلية يعني ايه طريقة كلية? الطريقة الكلية ببساطة ما بتركزش على المنطقة بتركز على نوعية المهمة وانا هنا باهتم بنوعية المهمة وهي الترتيب السطحي يبقى انا هعدي على كل الغرف واعمل نفس الحاجة هشوف الكراكيب الموجودة الحاجة اللي ليها علاقة بالغرفة هرجعها مكانها الحاجة اللي من برة الغرفة هحطها في الباسكت واخد الباسكت واروح الغرفة اللي بعدها هنا انا ما ليش علاقة بازالة الاتربة ولا بالكنس ولا بالمسح ولا الترتيب ولا اي حاجة انا فقط باشيل الحاجة بارجع دي كده اسمها ترتيب سطحي الترتيب السطحي ده بنزيل فيه برضه الكراكيب السطحية دي اول طبقة بتخلي دماغي تترتب واقدر اشوف انا محتاجة انضف ايه مشكلتنا في التنضيف ان بنيجي عند الطبقة دي ونتلخم فيها وما نقدرش نكمل باقي التنضيف وعلشان كده طبقة التنضيف السطحي يفضل اننا نعملها كل يوم قبل ما ننام او نبدأ بها تنضيفنا اليوم هنعدي على الاوض كلها هنزيل كل الكراكيب نرجعها مكانها او نحطها في الباسكت او حتى نتخلص منها خالص عشان نقدر نركز في الطبقة اللي بعد كده نيجي للطبقة التانية من الهرم وهي طبقة التنضيف السطحي وهنا ناخد بالنا في الفرق ما بين التنضيف والترتيب الترتيب هو اننا شلنا كل الكراكيب الموجودة اما التنضيف بقى هو الاتربة المسح التلميع الكنس دي اسمها طبقة التنضيف السطحي هنا انا ما دخلتش في الادراج ولا الدواليب ولا اي حاجة عميقة انا فقط بانضف وارتب الشكل الخارجي بعد ما اخلص الطبقة دي انا كده بيتي نضيف سطحيا يعني انا شكل البيت مرتب طيب هل كده البيت خلص? لا خالص نيجي بقى للطبقة التالتة والرابعة وهم طبقتين للتنضيف العميق الطبقة الاولى فيهم هي برضو الترتيب العميق بين قوسين التخلص من الكراكيب العميقة يعني ايه? يعني هدخل بقى على الادراج على الدرف على الرفوف ايا كانت المنطقة اللي انا موجودة فيها سواء المطبخ او الغرفة طبعا انا النهاردة بشرح النزام بشكل عام مش هدخل قوي في تفاصيل كل طبقة لكن بازن الله لو لقيت على الفيديو ده ودعم كبير له هبدأ ان شاء الله اعمله لكم في شكل سلسلة هنزل في كل حلقة منهم طبقة من الطبقات وازاي ندخلها جوة السيستم الطبقة بتاعة الترتيب العميق دي هي عبارة عن التخلص من كراكيب الادراج التخلص من كراكيب الدرف التخلص من كراكيب الدواليب الطبقة دي لازم تتعمل قبل تنضيف الدرج او تنضيف الدرفة لازم في الاول اطلع كل حاجة ما لهاش لازمة او مكركبة او مش في مكانها او عايزة تترمي او نتبرع بها لازم نبدأ نتخلص منها عشان نبدأ نشوف ايه اللي محتاجين نضفه اصلا لان الطبقة دي دايما بتكون عاملة تشويش علينا واحنا بنضف سواء في التنضيف السطحي او في التنضيف العميق فلازم نتخلص الاول ونرتب وبعدين ننضف طبعا احنا هنفترض اننا دخلنا عملنا ده في درج فاول حاجة انت شلت الكراكيب الموجودة في الدرج وصنفتيها شوفتيها سواء هي بتنتمي للاوضة دي او لغرفة تانية هتوديها فيها او هتتخلصي منها خالص وهكزا نيجي بقى بعدها للطبقة رقم اربعة وهي طبقة التنضيف العميق بعد ما اتخلصت من بعد ما اتخلصت من كراكيب الدرج او الدرفة دي هبدأ بقى اطلع كل المحتويات اللي موجودة فيها انضفها تنضيف عميق واتخلص من التراب الموجود فيها والمعها كويس واعمل اعادة لترتيب الاشياء تاني بشكل منزم انا كده نضفت صح لما بعمل كده انا كده ماشية في طبقات وكل طبقة توديني للطبقة اللي بعدها طيب نيجي بقى للطبقة الخامسة وهي قمة الهرم كل اللي انا قلته ده جميل جدا ولكن عمره ما هينجح لو ما كانش فيه سيستم او نزام للتنضيف والطبقة الاخيرة دي تعتبر هي قمة الهرم لانها بتمسل النزام ازاي انا اعمل كل ده بشكل مرتب وابقى كل يوم عارفة انا ورايا ايه والطبقة دي عبارة عن جدول جدول هيجمع كل الخطوات دي في شكل خطة يومية واسبوعية هتمشي على الخطة دي هتلاقي نفسك فاهمة طبقات التنضيف بتاعتك فاهمة كل طبقة مع التكرار هتاخد معك وقت قد ايه? يعني انا ببقى عارفة طبقة الترتيب لو انا هرطب بس مش هنضف هتاخد معي مسلا نص ساعة وطبقة التنضيف السطحي ممكن تاخد نص ساعة كمان طب لو انا كمان عملت جزء من التنضيف العميق يبقى انا هادي كمان نص ساعة او ساعة وهكزا على الكم والايه والوقت المتاح عندك ببساطة هو ده هرم التنضيف هرم التنضيف هو سيستم السيستم ده له تفاصيل كتير قوي جواه انا النهاردة حبيت اشرح الطريقة ببساطة ولكن ان شاء الله انا ناوية يكون للهرم ده سلسلة كاملة هيكون اسمها هرم التنضيف ويكون فيها تفاصيل كل طبقة من طبقات التنضيف وازاي نعملها بنجاح وازاي في الاخر يكون في سيستم كامل بيجمع كل الطبقات دي عشان انا اكون فاهمة انا كل يوم ورايا ايه وهاخد وقت قد ايه وببساطة شديدة كل ما كانت مرتبة ومنزمة كل ما عقلك فهم ايه المطلوب منه كل ما قدرت تستمري بدون تسويف ولا تشتت ده كان فيديو النهاردة يا رب يكون الفيديو ده فادكم وعجبكم ولو عايزينا نكمل السلسلة دي اكتبوا لي في الكومنت هرم التنضيف وان شاء الله لو عدد كبير من الكومنتس عايزة نكمل السلسلة هعمل لكم السلسلة كاملة وهيكون فيها كل تفاصيل هرم التنضيف وازاي تعملوا سيستم حقيقي لتنضيف البيوت

